Regni
Regni fuerunt civitas Britanniae Romanae fortasse e territorio olim ab Atrebatibus recto creata in regione quae hodie Sussexiam occidentalem Hantoniensemque orientalem constituit. Auctoritate regis huius civitatis haec inscriptio Noviomagi in urbe capitali erecta est: [N]EPTVNO·ET·MINERVAE TEMPLVM [PR]O·SALVTE·DO[MVS]·DIVINA[E] [EX]·AVCTORITAT[E·TI]·CLAVD· [..]GIDVBNI·R[....]GNI·BRIT· [COLE]GIVM·FABROR·ET[·Q]VI·IN·E[O] [SVNT]·D·S·D·DONANTE·AREAM Ille ergo se nominat "Tiberius Claudius ..gidubnus", cives Romanus aut Claudii aut Neronis gratiá, fortasse "[Re]gnus", fere certe "Brit[annus]". Cognomen Britannicum a pluribus "Cogidumnus", a paucis "Togidumnus" legitur.